Diari Oficial de la Generalitat Valenciana


Sumari del DOGV 5175, del 12-01-2006 (2006/273)

Informació pública de la suspensió de l'atorgament de llicències urbanístiques per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal, denominada sector el Pla.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5175

Data del DOGV
:   12-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/273


Organisme emissor
:   Ajuntament de Llíber

Tipus de document
:   Anunci

Informació pública de la suspensió de l'atorgament de llicències urbanístiques per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal, denominada sector el Pla. [2006/M273]
  
El Ple de l'Ajuntament de Llíber, en sessió extraordinària celebrada el passat dia 28 de desembre de 2005, va acordar, entre altres assumptes, el següent acord, la part dispositiva del qual diu:
  
Primer
  
Suspendre l'atorgament de llicències urbanístiques per a la parcel·lació de terrenys, edificació, demolició i qualssevol altres anàlegs en les àrees fixades en l'informe emés per l'oficina tècnica municipal, denominada sector el Pla, a fi de facilitar l'estudi o reforma de l'ordenació urbanística, per un període màxim d'un any.
  
Així les àrees afectades per la suspensió són:
  
Zona de Llíber que correspon a part dels terrenys que rodegen el nucli urbà de Llíber; al nord, amb el nucli de Llíber; i al sud, amb la variant de Llíber a Xaló en la CV-745.
  
Segon
  
Que es procedisca a la publicació del present acord en el Diari Oficial de la Generalitat Valenciana perquè en prengueu coneixement i als efectes oportuns.
  
Tercer
  
Facultar l'alcalde president o qui legalment el substituïsca o en qui delegue per a l'execució de tots els actes que siguen necessaris per al compliment del que s'ha acordat.
  
Cosa que es publica perquè en prengueu coneixement, i s'avisa que contra la present resolució, que és definitiva en via administrativa, poden interposar-se, amb caràcter potestatiu, indistintament i alternativament, els recursos següents:
  
- De reposició, davant del mateix òrgan que l' ha dictat, en el termini d'un mes, a partir de l'endemà de la publicació.
  
- Contenciós administratiu, davant del Jutjat Contenciós Administratiu d'Alacant, en el termini de dos mesos, comptats des de l'endemà de la publicació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta, entenent-lo desestimat a falta de resolució i notificació expressa en el termini d'un mes des de la seua interposició.
  
Tot això, sense perjudici de poder utilitzar altres mitjans d'impugnació si ho estima convenient, i fóra procedent en dret.